**[Utazási Klub és ajándékozás az Edutustól](http://www.turizmusonline.hu/cikk/utazasi_klub_es_ajandekozas_az_edutustol)**

*2013. szeptember 26. 15:49 - Turizmusonline*

***Partnereivel együtt Utazási Klubot hoz létre az Edutus főiskola. A Klubbal céljuk a környezettudatosság hirdetése. A szakmai gesztuson túl 27-én városi akciót is tervez az iskola.***

A Turizmus Világnapjának harmadik jubileuma alkalmából Utazási Klubot alapít az Edutus főiskola. Az intézmény stratégiai partnereivel együtt indítja a Klubot, amelynek fő célja a víz és a környezettudatos magatartás fontosságának hirdetése. Az Edutus [honlapja alapján](http://edutus.hu/cikk/partnereink) partnerei között tudja például a KKV Házat, a MOB-ot, a Magyar Szállodák és Éttermek Szövetségét és World Tourism Organisation-t.

A Világnapot a Főiskola városi akcióval is ünnepli: a tervek szerint pénteken 9-13 óra között a főiskola turizmus-vendéglátás szakos hallgatói a Szent Gellért téren és a Citadellánál útbaigazítássall és ajándékokkal várják a turistákat.

A Klub első eseménye október 4-én lesz, 9 órától az V. kerületi Falk1 Rendezvényközpontban, melynek díszvendége dr. Horváth Viktória turizmusért felelős helyettes államtitkár. A későbbiekben szakmai és közönségbarátabb programokat egyaránt terveznek, illetve túraszakosztályt is indítana különleges helyszínekre a főiskola.

(forrás: [Turizmus Online](http://www.turizmusonline.hu/cikk/www.turizmusonline.hu))